**409/2016.(XII.15.) Kgy. sz. határozat**

A Közgyűlés megtárgyalta a Szombathely, Zanati úti (Tesco Áruházzal szemközti) földterületek belterületbe vonásához kapcsolódó kötelezettségek teljesítéséről szóló megállapodással összefüggő döntések meghozatalára vonatkozó előterjesztést és az alábbi döntést hozza:

1. A Közgyűlés hozzájárul a HORWAT Investment Ingatlanforgalmazó Kft-vel 2008. évben megkötött alap megállapodás 7. sz. módosításához azzal, hogy az abban foglalt feltételek teljesítésére előírt határidőt 2018. május 31-re módosítják úgy, hogy a kerékpárút és gyalogút hiányzó szakasza építési engedély beszerzését, a kiépítéshez szükséges területek kisajátítását, valamint a megépült szakasz forgalomba helyezési engedély beszerzését az Építtető, HORWAT Investment Ingatlanforgalmazó Kft. 2017. szeptember 30-ig elvégzi és egyidejűleg a beruházás állásáról tájékoztatja az Önkormányzatot.
2. A Közgyűlés hozzájárul a HORWAT Investment Ingatlanforgalmazó Kft-vel és Horváth Miklóssal 2011. évben megkötött jelzálogszerződés 5. sz. módosításához azzal, hogy az abban foglalt feltételek teljesítésére előírt határidőt 2018. május 31-re a keretbiztosítéki jelzálogjog 2020. május 31. napjáig történő fenntartásával módosítják úgy, hogy a kerékpárút és gyalogút hiányzó szakasza építési engedély beszerzését, a kiépítéshez szükséges területek kisajátítását, valamint a megépült szakasz forgalomba helyezési engedély beszerzését az Építtető, HORWAT Investment Ingatlanforgalmazó Kft. 2017. szeptember 30-ig elvégzi és egyidejűleg a beruházás állásáról tájékoztatja az Önkormányzatot.
3. A Közgyűlés hozzájárul a HORWAT Investment Ingatlanforgalmazó Kft-vel 2011. évben megkötött óvadéki szerződés 5. sz. módosításához azzal, hogy az abban foglalt feltételek teljesítésére előírt határidőt 2018. május 31-re módosítják úgy, hogy a kerékpárút és gyalogút hiányzó szakasza építési engedély beszerzését, a kiépítéshez szükséges területek kisajátítását, valamint a megépült szakasz forgalomba helyezési engedély beszerzését az Építtető, HORWAT Investment Ingatlanforgalmazó Kft. 2017. szeptember 30-ig elvégzi és egyidejűleg a beruházás állásáról tájékoztatja az Önkormányzatot. Felek az Óvadéki Szerződés II.1. pontjában előírt határidőt 2018. szeptember 30. napjára módosítják.
4. A Közgyűlés hozzájárul a HORWAT Investment Ingatlanforgalmazó Kft-vel 2011. évben megkötött településrendezési szerződés 5. sz. módosításához azzal, hogy az abban foglalt feltételek teljesítésére előírt határidőt 2018. május 31-re módosítják úgy, hogy a kerékpárút és gyalogút hiányzó szakasza építési engedély beszerzését, a kiépítéshez szükséges területek kisajátítását, valamint a megépült szakasz forgalomba helyezési engedély beszerzését az Építtető, HORWAT Investment Ingatlanforgalmazó Kft. 2017. szeptember 30-ig elvégzi és egyidejűleg a beruházás állásáról tájékoztatja az Önkormányzatot.
5. A Közgyűlés felhatalmazza a polgármestert, hogy a szerződésmódosításokat aláírja.
6. A Közgyűlés felhatalmazza a polgármestert, hogy bízza meg a Kövesdi & Csákváry Ügyvédi Irodát, mint az Építtető jogi képviselőjét, hogy a kisajátítási eljárást bonyolítsa le a HORWAT Investment Ingatlanforgalmazó Kft. költségére.
7. A Közgyűlés úgy dönt, hogy amennyiben a HORWAT Investment Ingatlanforgalmazó Kft. és Horváth Miklós nem írja alá és nem küldi vissza aláírva 2016. december 19. napjáig a szerződések fentiek szerinti módosítását, akkor az 50 millió Ft összegű, 2016. december 31. napjáig fennálló óvadékot az Önkormányzat lehívja. A Közgyűlés felhatalmazza a polgármestert, hogy az óvadék összegének lehívásáról szóló nyilatkozatot aláírja és megküldje a letétet kezelő ügyvéd részére.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Lakézi Gábor Városüzemeltetési Osztály vezetője)

**Határidő:** 2016. december 19. /az 1-5. pontok vonatkozásában/

Kisajátítási eljárás megindítása előtt /6. pont vonatkozásában/ 2016. december 31. /a 7. pont vonatkozásában/